armvectores/hy_wikipedia_2023 huggingface dataset:
Ռենե Գոբլե

Ռենե Գոբլե (ֆր.՝ René Goblet նոյեմբերի 26, 1828(1828-11-26), Aire-sur-la-Lys - սեպտեմբերի 13, 1905(1905-09-13) կամ դեկտեմբերի 13, 1905(1905-12-13), Փարիզ), ֆրանսիացի գիտնական, քաղաքական գործիչ, նաև գլխավորել է Ֆրանսիայի նախարարների կաբինետը 1886 թվականի դեկտեմբերի 16-ից 1887 թվականի մայիսի 30-ը։


== Կենսագրություն ==
Ռենե Գոբլեն ծնվել է 1828 թվականի նոյեմբերի 26-ին, Էր-սուր-լա-Լիսում։ Իրավագիտական կրթություն ստանալուց հետո նա որպես փաստաբան է աշխատել Ամյեն քաղաքում։
Ֆրանսիական կայսրության անկումից հետո դատախազ է նշանակվել Ամեյնի վերաքննիչ դատարանում։
1871 թվականին ընտրվել է ազգային ժողով, որտեղ անդամագրվել է չափավոր հանրապետական կուսակցությանը և հայտնի է դարձել որպես տաղանդավոր հռետոր։
1877 թվականին ընտրվել է պատգամավորների պալատի անդամ և անդամագրվել ձախ կուսակցությանը։
1882 թվականին նա Շառլ Ֆրեյսինե նախարարությունում զբաղեցնում էր ներքին գործերի նախարարի պաշտոնը։
1885 թվականին նա ստացել է հանրային կրթության նախարարի պաշտոնը Էժեն Անրի Բրիսսոնի նախարարությունում։
1886 թվականին նա կրկին ստանձնել է այս պաշտոնը Ֆրեյցինետի կաբինետում և նրա անկումից հետո, 1886 թվականի դեկտեմբերի 11-ից մինչև 1887 թվականի մայիսի 17-ը Գոբլեն նախարար-նախագահ էր և ներքին գործերի նախարար։
Ֆլոկեի կաբինետում նա եղել է 1888 թվականի ապրիլից մինչև 1889 թվականի փետրվար` աշխատելով որպես արտաքին գործերի նախարար։
Ռենե Գոբլեն կյանքից հեռացել է 1905 թվականի սեպտեմբերի 13-ին, Փարիզում։


== Ծանոթագրություններ ==


== Աղբյուրներ ==
«Ռենե Գոբլե»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Չա-չա-չա

Չա-չա-չա (լատ.՝ cha cha cha), կուբայական պար, որը տարածված է Լատինական Ամերիկայում, ինչպես նաև Միացյալ Նահանգների լատինական համայնքներում։ Չա-չա-չա պարն ստեղծվել է կուբայացի կոմպոզիտոր Էնրիկե Խորինիի (Enrique Jorrin, 1926-1987) կողմից դանսոն պարի հիման վրա 20-րդ դարի 1950-ական թվականներին։ Չա-չա-չան հայտնի պար է, որը ժամանակին պարում էին Կուբայի սրճարաններում և փողոցային երեկույթներում։
Երաժշտական չափը 4/4, ռիթմը- 30 հարված րոպեում։ Հաշիվը՝ չա-չա 1 2 3, չա-չա 1 2 3
Չա-չա-չա - 5 լատինաամերիկյան պարերից մեկն է։


== Երաժշտություններ ==
Գոյություն ունեն շատ ստեղծագործողներ, ովքեր գրում են երաժշտություններ չա-չա-չա ոճում.

Ալեն Սուշոն - Foule sentimentale
Բերրի Ուայթ - Sha la la means «I love You»
Դալիդա - Itsi bitsi petit bikini
Ֆրանսուազա Արդի - Comment te dire adieu
Ժոե Դասին - Guantanamera
Լես Ռիտա Միցուկո - Marcia Baila
Նիագարա - L’amour à la plage
Պասկալ, Փարիզո - Que je sache (Quizas)
Սերժ Գենսբուր - Cha cha cha du loup
Վանեսսա Պարադի - Joe le taxi
Կառլոս Սանտանա և Տիտո Պուենտե — Oye Como Va


== Հետաքրքիր փաստեր ==

Երիտասարդ տարիներին Բրյուս Լին հաղթել է չա-չա-չա պարի առաջնություններից մեկում՝ Հոնկոնգում։ Հենց այդ ժամանակ նա որոշեց լուրջ զբաղվել ուշու-կունգ ֆուով։ Կունգ ֆուի նրա առաջին ուսուցիչը հիշում է, որ Բրյուսը եկել է իր մոտ և ասել. «Ուսուցի′չ, ես գիտեմ, որ Դուք հինալի կունգ ֆու եք դասավանդում, իսկ ես բոլորից լավ պարում եմ չա-չա-չա։ Այսպես եկեք փոխանակվենք մեր գիտելիքներով. Դուք ինձ կսովորեցնեք կունգ ֆուի տեխնիկան, իսկ ես Ձեզ կսովորեցնեմ պարել չա-չա-չա»։

		
		
		


== Աղբյուրներ ==
Հիմնական չա-չա-չա
Բաքըրքյոյ

Բաքըրքյոյ (թուրքերեն՝ Bakırköy), շրջան Ստամբուլի մարզի եվրոպական մասում։ Համարվում է Ստամբուլի քաղաքի բաղկացուցիչ մաս։


== Պատմություն ==
Հռոմեական և Բյուզանդական կայսրությունների ժամանակ այստեղ եղել է Եվդոմ բնակավայր (հուն․՝ Ἕβδομον, որը իր հեռավորությամբ յոթերորդն է եղել Կոստանդնուպոլսից։ Վաղես կայսրը այստեղ կառուցել է Մագնավրա կայսերական պալատը, իսկ կայսր Հուստինիանոս I-ը կառուցել է Յուկունդինայե պալատը։ Այստեղ կառուցվել են երկու եկեղեցիներ, որոնք նվիրված են եղել Հովհաննես Մկրտչին։ Դրանցից մեկում թաղված է բյուզանդական Բարսեղ Բ Բուլղարասպանի գլուխը և մնացորդները։
Եվդոմում է գտնվել Մարսի դաշտը, որտեղ թագադրվել են մի շարք կայսրեր՝ Վաղեսը, Արկադիոս Բ-ն, Գոնորիոսը, Թեոդոսիոս Բ Փոքրը, Փոկասը, Նիկեփորոս Փոկասը։
Ավելի ուշ այստեղ է գտնվել Մաքրոհորի բնակավայրը (հուն․՝ Μακροχώρι), որը թուրքերը վերանվանել են Մաքրըքյոյ։ 1878 թվականին հարևան Այաստեֆանոսում կնքվել է Սան Ստեֆանոյի պայմանագիրը՝ Ռուսական կայսրության և Օսմանյան կայսրության միջև։ 1909 թվականին այստեղ տապալվել է օսմանյան սուլթան Աբդուլ Համիդ II-ը։ 1925 թվականին Մաքըրքյոյը վերանվանվել է Բաքըրքյոյ։


== Արտաքին հղումներ ==
Շրջանի ղեկավարի պաշտոնական կայք էջ
Մունիցիպալիտետի պաշտոնական կայք էջ
Գորկուշկա

Գորկուշկա (ռուս.՝ Горкушка), գետ Ռուսաստանում, հոսում է Կարաչայ-Չերքեզիայի Հանրապետությունում և Ստավրոպոլի երկրամաս։ Գետաբերանը տեղակայված է Սուրկուլ գետի աջ ափին՝ 29 կմ հեռավորության վրա։ Գետի երկարությունը 36 կմ է։ Ավազանի տարածքը 235 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000312108200001693
Հիդրոլոգիական ուսումնասիրությունների կոդը - 108200169
Ավազանի կոդը - 07.01.00.003
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խազ (Դերջանի գավառ)

Անվան այլ կիրառումների համար տե՛ս՝ Խազ (այլ կիրառումներ)Խազ, գյուղ Արևմտյան Հայաստանում, Էրզրումի վիլայեթի Դերջանի գավառակում։


== Պատմություն ==
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը կոտորվել է բռնագաղթի ճանապարհին՝ Կամախի կիրճում։


== Բնակչություն ==
1909 թվականին ուներ 50 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
(4625) Շչեդրին

(4625) Շչեդրին (անգլ.՝ Shchedrin), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 20-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,603413 ա. մ., առավելագույնը մոտենում է 1,9878 ա. մ. հեռավորության վրա և հեռանում 3,219 ա. մ.։ Արեգակի շուրջ մեկ ամբողջական պտույտ է կատարում 1534,31 երկրային օրվա ընթացքում, իր ուղեծրով շարժվելով միջինում 0,234633 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4625) Շչեդրին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դեմինա (Ուրազովայի վտակ)

Դեմինա (ռուս.՝ Демина), գետ Ռուսաստանում, հոսում է Բելորեցկի մարզում։ Գետաբերանը տեղակայված է ՈՒրազովա գետի աջ ափին 25 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010400312107000012100
Հիդրոլոգիական ուսումնասիրությունների կոդը - 107001210
Ավազանի կոդը - 05.01.04.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռենատո Չիպոլինի

Ռենատո Չիպոլինի (օգոստոսի 27, 1945(1945-08-27), Կոդոնո, Լոդի, Լոմբարդիա, Իտալիայի թագավորություն - մարտի 12, 2019(2019-03-12), Ֆեռարա, Էմիլիա Ռոմանիա, Իտալիա), իտալացի պրոֆեսիոնալ ֆուտբոլիստ։ Իր ակտիվ կարիերայի ժամանակ Չիպոլինին 3 տարով եղել է Բոլոնյա ֆուտբոլային ակումբի ղեկավար, այն ժամանակ, երբ թիմը 25 տարվա ընթացքում եղել է իր բարձունքի գագաթնակետին, հատկապես, երբ թիմը գրեթե որակավորվել էր մասնակցելու Չեմպիոնների Լիգային, պակասեց ընդամենը 3 միավոր 2001-2002 թվականներին։


== Մրցանակներ ==
Սերիա A չեմպիոն՝ 1979/80.
Ֆուտբոլի Իտալիայի գավաթ հաղթող՝ 1977/78.


== Ծանոթագրություններ ==


== Արտաքին հղումներ ==
Տրասֆերտներիի պատմություն(անգլ.)
(5223) ՄակՍվին

(5223) ՄակՍվին (անգլ.՝ McSween), աստերոիդ աստերոիդների գոտու արտաքին մասում։ Հայտնաբերվել է 1981 թվականի մարտի 6-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,200908 ա. մ., առավելագույնը մոտենում է 2,6588 ա. մ. հեռավորության վրա և հեռանում 3,743 ա. մ.։ Արեգակի շուրջ մեկ ամբողջական պտույտ է կատարում 2091,74 երկրային օրվա ընթացքում, իր ուղեծրով շարժվելով միջինում 0,172105 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5223) ՄակՍվին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարինա Սեմյոնովա

Մարինա Տիմոֆեևնա Սեմյոնովա (ռուս.՝ Марина Тимофеевна Семёнова, մայիսի 30 (հունիսի 12), 1908, Սանկտ Պետերբուրգ, Ռուսական կայսրություն - հունիսի 9, 2010(2010-06-09)[…], Մոսկվա, Ռուսաստան), բալետի խորհրդային արտիստուհի։ ԽՍՀՄ ժողովրդական արտիստուհի (1975)։


== Կենսագրություն ==
1925 թվականին ավարտել է Լենինգրադի պարարվեստի ուսումնարանը (Ագրիպինա Վագանովայի դասարան), ընդունվել Լենինգրադի օպերայի և բալետի թատրոն, ուր մինչև 1930 թվականը եղել է առաջատար պարուհի։ 1930-1952 թվականներին՝ Մեծ թատրոնի մենապարուհի։
Դերապարերից են՝ Ժիզել (Ադանի «Ժիզել»), Ռայմոնդա (Գլազունովի «Ռայմոնդա»), Օդետա-Օդիլիա (Չայկովսկու «Կարապի լիճը»), Նիկիա (Մինկուսի «Բայադերկա»)։
1935-1936 թվականներին հյուրախաղերով հանդես է եկել Ֆրանսիայում։
Սեմյոնովայի արվեստին բնորոշ է պլաստիկայի անթերի արտահայտչականությունը, արտասովոր կանացիությունը։ 1953-1960 թվականներին դասավանդել է Մոսկվայի պարարվեստի ուսումնարանում, 1953 թվականից՝ Մեծ թատրոնի բալետմայստեր փորձավար, 1960 թվականից՝ Լունաչարսկու անվան թատերարվեստի պետական ինստիտուտի մանկավարժ։


== Պարգևներ, մրցանակներ ==
ԽՍՀՄ պետական մրցանակ (1941 թվական)։
Պարգևատրվել է 2 շքանշանով։


== Ծանոթագրություններ ==
Պիաուի

Պիաուի, (պորտ.՝ Piauí), նահանգ Բրազիլիայի հյուսիսարևմտյան մասում, Պարաիբա գետի ավազանում։ Տարածությունը 250, 900 կմ² է, բն․՝ 2110 հզ․ (1977)։ Վարչական և տնտեսական կենտրոնը՝ Թերեզինա։ Զբաղվում են արոտային անասնապահությամբ, հողագործությամբ, կառնաուբյան մոմի հավաքով։ Մշակում են հացարմատ, բրինձ, շաքարեղեգ։ Կա սննդի, տեքստիլ, կաշվի-կոշիկի արդյունաբերություն։
Բալանովո (գյուղ, Բելոգորսկի շրջան)

Անվան այլ կիրառումների համար տե՛ս՝ ԲալանովոԲալանովո (ուկրաիներեն՝ Баланове, Ղրիմի թաթարերեն՝ Balanovo), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։
2001 թվականի տվյալներով Բալանովո գյուղում բնակվում էր 138 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալուպկա

Ալուպկա (ուկրաիներեն՝ Алупка, Ղրիմի թաթարերեն՝ Alupka), քաղաք Ուկրաինայի Ղրիմի Ինքնավար Հանրապետության Յալթայի քաղաքային խորհուրդում։ Բնակավայրը նախկինում նաև անվանվել է Ալուբիկա, Լուպիկո։
2012 թվականի տվյալներով Ալուպկա քաղաքում բնակվում էր 8 497 մարդ։ Բնակավայրը զբաղեցնում է 4 կմ² տարածք։ Բնակչության խտությունը կազմում էր 2186,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
1262

1262 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1262 թվականն է, 
XIII դարի 62-րդ տարին։


== Դեպքեր ==


== Ծնունդներ ==


== Մահեր ==
Յարլսբերգ (պանիր)

Յարլսբերգ (անգլ.՝ Jarlsberg, /ˈjɑrlzbərɡ/), նորվեգական կիսակարծր պանիր, որը ստացվում է կովի պաստերիզացված կաթից։ Ստացման համար օգտագործվում է ռենինի խմորիչ։ Այն ունի քաղցրավուն կծու համ և խոշոր աչքեր։


== Նկարագրություն ==
Յարլսբերգ պանիրն ունի դեղին կեղև։ Կտրելուց ամբողջ պանրի գույնը կրկին միատարր դեղին է։ Ունի փափուկ, սերուցքային, և քաղցրավուն համ։ Այս պանիրը հրաշալի է նաև տարբեր ուտեստներ պատրաստելու համար։ Jarlsberg Special Reserve պանիրը արտադրվում է սահմանափակ քանակությամբ։ Սա հին պանիր է հանդիսանում, որի տարիքը շուրջ մեկ տարի է։


== Պատմություն ==
Յարլսբերգ պանրատեսակը ունի նմանություններ էմենտալի և այլ շվեյցարական ծակոտկեն պանիրների հետ։ 1830 թվականին շվեյցարացի պանրագործները եկան Նորվեգիա, որպեսզի նորվեգացի կաթնագործներին ուսուցանեն պատրաստել դասական շվեյցարական կծու, քաղցր և ծակոտկեն պանրի պատրաստման եղանակները։ Այդպիսի պանիրը դարձավ բավականին հանրաճանաչ և մի քանի տարի շարունակ բավականին լավ վաճառվեց Նորվեգիայում։ Բայց հետո ինչ-ինչ պատճառներով անհետացավ շուկաներից։ 1950-ական թվականներին Նորվեգիայի գյուղատնտեսության համալսարանի գիտնականները ձեռնամուխ եղան վերականգնելու այդ պանրի արտադրությունը։ 1956 թվականին պանիրը սկսեցին վաճառել Նորվեգիայում, իսկ 1961 թվականից արդեն սկսվեց պանրի արտահանումը։ Յարլսբերգ անվանումը պանրին տրվել է ի պատիվ այն քաղաքի, որտեղ առաջին անգամ արտադրել են այս տարատեսակը։
Ներկայումս յարլսբերգ պանրատեսակը ունի իր կարևորագույն և մեծ տեղը նորվեգական տնտեսության արտահանման ծավալներում։ Պանիրը բավականին հայտնի է նաև ԱՄՆ-ում. այստեղ այն նաև արտադրում են ըստ նորվեգական համապատասխան լիցենզիայի։ Եվրոպական շուկայում նույնպես տարածված է այս պանրատեսակը։


== Պատրաստում ==
Յարլսբերգը պատրաստում են կովի պաստերիզացված կաթից, որի մեջ ավելացնում են խմորիչ և հատուկ կաթնաթթվային նյութ։ Որից հետո կաթը վերածվում է շիճուկով կաթնաշոռի։ Կաթնաշոռը տեղադրվում է պանրի համար նախատեսված կաղապարների մեջ և մամլիչի տակ դրվում։ Հետո աղ են ավելացնում և թողնում մեկից տասնհինգ ամիս։
Երիտասարդ յարլսբերգը շուկա է հանվում պատրաստելու պահից երկուսից երեք ամիս անց։ Այն ունի հաճելի և թեթև կծվային համ՝ կիտրոնի կեղևի բուրմունքով։ Առավել հին յարլսբերգը ունի ավելի սուր և հարուստ համ և վաճառվում է «Jarlsberg Special Reserve» մակնիշի ներքո։


== Ծանոթագրություններ ==


== Արտաքին հղումներ ==
Նորվեգական ֆերմերների TINE կայք
Jarlsberg Cheese History and Development (Roger K. Abrahamsen, Odd Byre, Kjell Steinsholt and Arne Henrik Strand. Translation by Judith A. Narvhus, Dairy Institute at the Agricultural University of Norway) ubm.no կայքում Archived 2011-07-28 at the Wayback Machine.
Ոգեհարցության սեանս

Ոգեհարցության սեանս, առեղծվածային արարողակարգ, որ սովորաբար անցկացվում է հատուկ վայրում և որի մասնակիցները փորձում են տեսնել կամ ստանալ ինչ-որ հաղորդագրություն մահացած մարդու հոգուց։ Հաճախ, սակայն ոչ միշտ, սեանսի ժամանակ ներկա է լինում մեդիումը։ Արարողակարգը կարող է ընթանալ տարբեր կանոններով։


== Պատմություն ==
Տերմինը առաջացել է ֆրանսերեն «séance» բառից, որը նշանակում է «տեղ»։ Այս փորձի մասին վերջին աշխատանքներից մեկը «Communitation With the Other Side» գիրքն է (հայերեն՝ Հաղորդակցություն այլ կողմից), որի հեղինակը անգլիացի Ջորջ Լիթլթոնն է և որը հրատարակվել է Անգլիայում 1760 թվականին։ Նա իր գրքում վստահեցնում է, որ հաղորդակցվել է Պերիկլեսի և Ուիլիամ Պենի հոգիների և շվեդ թագուհի Քրիստինայի հետ։ Ոգեհարցության սեանսների հայտնիությունը զգալիորեն աճել է Մեծ Բրիտանիայում և ԱՄՆ-ում 19-րդ դարի կեսերին այն բանից հետո, երբ այդ ժամանակ ԱՄՆ-ի առաջի տիկինը՝ Մերի Լինկոլնը իր ամուսնու՝ Աբրահամ Լինքոլնի ներկայությամբ արարողություններ է անցկացնում իր տղայի մահվանից հետո։ Բրազիլիայում առաջին հայտնի արարողակարգն անցկացվել է 1865 թվականին, ընդ որում՝ շուտով այդ երկրում այս երևույթը իր համատարածությամբ չի զիջում անգլալեզու երկրներին։ 20-րդ դարի կեսերին ոգեհարցության սեանսների հայտնիությունը պակասում է, այդ ժամանակ քրիստոնեության մեջ մահացածների հոգիների հետ հաղորդակցության հավատի հիման վրա առանձին ուղղություն է առաջանում՝ սպիրիտուալիզմ։


== Արարողակարգի անցկացման օրինակներ ==
Ոգեհարցության սեանսի անցկացման ամենատարածված ձևերից մեկը հատուկ տախտակներ օգտագործելն է, որ հայտնի են որպես «խոսող տախտակներ» կամ «Ուիջի տախտակներ», որի վրա գրում են այբուբենի տառերը, թվերը և «այո» և «ոչ» բառերը։ Սեանսի մասնակիցները դնում են իրենց մատները հատուկ սլաքի վրա և կենտրոնանում ինչ-որ հարցի շուրջ. այնուհետև, զգալով մահացածի հոգու ներկայությունը, մասնակիցները նրա ազդեցությամբ սկսում են սլաքը տեղափոխել ինչ-որ սիմվոլի ուղղությամբ, որպեսզի պատասխան ստանան դրանից։ Հնարավոր գիտական բացատրությունը բացատրում է այս գործուղությունը, որ սեանսի մասնակիցները, ովքեր իսկապես հավատում են տեղի ունեցողին, կարող են իրենք տեղափոխել սլաքը՝ չգիտակցելով դա։


== Քննադատություն ==
Չնայած նրան, որ ոգեհարցաության սեանսներըբ որպես իրականություն դիտարկողների շարքերում մինչև 20-րդ դարը հանդես էին գալիս որոշ հայտնի մարդիկ՝ այդ թվում և Արթուր Կոնան Դոյլը և հոգեբույժ Կարլ Գուստավ Յունգը, բայց և այնպես այդ ժամանակ ևս գիտնականների համայնքի անդամների մեծ մասը ժխտում էր ոգեհարցության սեանսի՝ հավանական լինելը։ Խորհրդային գիտնականները նման երևույթը համարում էին կա՛մ անիրական գործողություն կա՛մ բաց կողոպուտ, կա՛մ էլ աստվածաշնչի կողմից արգելված մեղք։ Եկեղեցու սպասավորները նույնպես դա համարում էին խաբեություն։


== Տես նաև ==
Էզոթերիզմ
Ուրվական


== Ծանոթագրություններ ==
Տիրամայր Հայաստանի

«Տիրամայր Հայաստանի», Տիրամայր Հայաստանի Պողոսյան կրթահամալիրի երգչախումբը։
Հիմնադրվել է 2005 թվականին Գյումրիում՝ կրթահամալիրի ղեկաավար, Անարատ Հղության հայ քույրերի միաբանության ընդհանուր մեծավորուհի մայր Արուսյակ Սաճոնյանի և Ռոբերտ Մլքեյանի նախաձեռնությամբ։ 2015 թվականին Հռոմի Սբ Պետրոս տաճարում մասնակցել է Հայոց ցեղասպանության 100-ամյակին նվիրված Ֆրանցիսկոս պապի, 2016 թվականին՝ Գյումրու Վարդանանց հրապարակում մատուցած պատարագներին։ Հյուրախաղերով հանդես է եկել Ֆրանսիայի, Շվեյցարիայի, Իտալիայի, Բելգիայի, Լիբանանի քաղաքներում։
Պլուագա (կանտոն)

Պլուագա (ֆր.՝ Plouagat), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Գենգան օկրուգի մեջ։ Համաձայն 2006 թվականի մարդահամարի կանտոնի բնակչությունը 6350 մարդ էր։Կանտոնի համարը 2235 է։ Կանտոնում կա 7 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ժողովածու (3680)

Ժողովածու (3680), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3680 թվի տակ։ Ձեռագիրը գրվել է 17-րդ դարում Հուսիկ ջահանդալ գրիչի կողմից։ Գրված է թղթի վրա, որը ունի 10X7 սմ չափս։ Ձեռագիրը կազմված է 189 թերթից։ Գրված է միասյուն, նոտրգրով։ Ունի կիսախորան մանրանկարներ։ Կազմը` կաշեպատ տախտակ։ Հիշատակարան գրչի՝ 186բ, 187ա։


== Բովանդակություն ==
Հարցմունք և պատասխանիք յԱստուածաշունչ գրոց։
Տեսիլ Մարիամու։
Հարցմունք Թոխաթեցի Պաղտասարի և պատասխանիք Արիստակիսի Խարբերդայւոյ։
Վասն թերաւատութեան Թումայի։
Հարցումն Բարսղի և պատասխանիք Գր. Նիւսացւոյ։


== Ծանոթագրություններ ==
Օրլյանկա (գյուղ, Սակիի շրջան)

Անվան այլ կիրառումների համար տե՛ս՝ Օրլյանկա (այլ կիրառումներ)Օրլյանկա (ուկրաիներեն՝ Орлянка, Ղրիմի թաթարերեն՝ Aydar Ğazı), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Այդար-Գազի։
2001 թվականի տվյալներով Օրլյանկա գյուղում բնակվում էր 613 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիիդու (գյուղ, Լյումանդա շրջան)

Անվան այլ կիրառումների համար տե՛ս՝ Վիիդու (այլ կիրառումներ)Վիիդու (էստ․՝ Viidu), գյուղ Էստոնիայի Սաարեմաա նահանգի Լյումանդա շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հալավար

Հալավար,
գյուղ Հայաստանի Հանրապետության Լոռու մարզի Գուգարքի տարածաշրջանում, մարզկենտրոն Վանաձորից մոտ 8 կմ հարավ-արևմուտք, Փամբակի աջակողմյան վտակ Լեռնաջուր գետի ափին։ Բարձրությունը ծովի մակարդակից կազմում է 1650 մ։
Բնակչությունը զբաղվում է անասնապահությամբ, մեղվաբուծությամբ, դաշտավարությամբ, պտղաբուծությամբ և բանջարաբուծությամբ։


== Բնակչություն ==
Ըստ ՀՀ 2011 թ. մարդահամարի արդյունքների` Հալավարի մշտական բնակչությունը կազմել է 111, առկա բնակչությունը` 91 մարդ։ Մինչև 1988-1988 թթ. բնակեցված է եղել ադրբեջանցիներով։
Հալավարի բնակչության փոփոխությունը ժամանակի ընթացքում` ստորև.


== Ծանոթագրություններ ==
Անդրե Մարի Ամպեր

Անդրե Մարի Ամպեր (ֆր.՝ Andre Marie Ampere, հունվարի 20, 1775(1775-01-20)[…], Լիոն, Ֆրանսիայի թագավորություն - հունիսի 10, 1836(1836-06-10)[…], Մարսել), ֆրանսիացի ֆիզիկոս և մաթեմատիկոս Ամպերը էլեկտրադինամիկայի հիմնադիրներից է, Ֆրանսիայի գիտությունների ակադեմիայի անդամ։
Ամպերի անունով են կոչել Ամպեր (Ա), Ամպեր—գալար (Ա–գ), Ամպեր—ժամ (Ա–ժ) միավորները։
Ամպերը էլեկտրական հոսանքի միավոր է, որը նախապես սահմանվել էր որպես՝ 1 Ա էլեկտրական այնպիսի անփոփող հոսանքի ուժն է, որը անցնելով 1 Օհմ դիմադրությամբ հաղորդիչով, նրա ծայրերին առաջացնում է 1 Վ լարում։
Ավելի ուշ Միավորների միջազգային համակարգում Ամպերը սահմանվել է հետևյալ կերպ՝ 1 Ա այն էլեկտրական անփոփոխ հոսանքի ուժն է, որն անցնելով վակուումում իրարից 1 մ հեռավորության վրա գտնվող ուղիղ, զուգահեռ, անվերջ երկար և չափազանց փոքր լայնական կտրվածք ունեցող 2 հաղորդիչներից յուրաքանչյուրով՝ նրանց ամեն 1 երկարության վրա առաջ է բերում 2·10 −7 Ն փոխազդեցության ուժ։


== Կենսագրություն ==
Ծնվել է Լիոնում, ազնվականի ընտանիքում, 1793 թվականին հայրը մահապատժի է ենթարկվել գիլյոտինով։ Երիտասարդ տարիներին նա զբաղվել է մաթեմատիկայով։ 1805 թվականից զբաղեցրել է Փարիզի պոլիտեխնիկական դպրոցի մաթեմատիկայի ամբիոնը։ 1914 թվականին ընտրվել է գիտությունների Ակադեմիայի անդամ, իսկ 1824 թվականից զբաղեցրել է Կոլեժ դե Ֆրանսի փորձարարական ֆիզիկայի պրոֆեսորի պաշտոնը։ Մահացել է 1836 թվականին Մարսելում։

Ազգանունը փորագրված է Էյֆելյան աշտարակի Ֆրանսիայի մեծագույն գիտնականների ցանկում։
Ադրե Մարիի որդին՝ Ժան Ժակ Ամպերը (1800-1864) եղել է նշանավոր բանասեր։
Ամպերի անունն կրում հոսանքի ուժի միավորը։


== Գիտական գործունեություն ==
1820 մշակել է հոսանքից մագնիսական սլաքի շեղման ուղղությունը որոշելու կանոն, որը հայտնի է «լողորդի կանոն» անունով։
Նրա հիմնական զբաղմունքը եղել է էլեկտրական հոսանքի և մագնիսական դաշտի փոխազդեցության ուսումնասիրությունը. կապ է հաստատել էլեկտրական ու մագնիսական երևույթների միջև, հայտնագործել հաղորդիչներով հոսող էլեկտրական հոսանքների մեխանիկական փոխազդեցության օրենքը (Ամպերի օրենք) և ստեղծել մագնիսական առաջին տեսությունը։


== Ծանոթագրություններ ==


== Աղբյուրներ ==
Դպրոցական մեծ հանրագիտարան։ Գիրք 1, հատոր 1։ Երևան 2009, էջ 45։
Նիկուլինո (այլ կիրառումներ)

Նիկուլինո, կարող է վերաբերել՝

Նիկուլինո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Նիկուլինո - գյուղ Ռուսաստանի Սմոլենսկի մարզի Երշիչսկի շրջանի կազմում։
Նիկուլինո - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Նիկուլինո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Նիկուլինո - գյուղ Ռուսաստանի Սմոլենսկի մարզի Կրասնինսկի շրջանի կազմում։
Նիկուլինո - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Նիկուլինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Նիկուլինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Նիկուլինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Իգնասե

Իգնասե (էստ․՝ Ignase), գյուղ Էստոնիայի Տարտումաա նահանգի Հաասլավա շրջանում։
2011 թվականի տվյալներով գյուղում բնակվում էր 111 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Փրկարար (ֆիլմ)

«Փրկարար» ((անգլ.) The Guardian), 2006 թվականին լույս տեսած ամերիկյան դրամա, գլխավոր դերերում խաղացել են՝ էնդրյու Դևիսը, Քևին Քոսթները և Էշթոն Քաթչերը։


== Սյուժե ==
Հրամկազմի գլխավոր ավագ, լեգենդար փրկարար- լողորդ Բեն Ռենդելլը սարսափելի աղետի ժամանակ կորցրել էր իր ողջ անձնակազմը։ Դրանից քիչ առաջ նրանից հեռացել էր կինը։ Որպեսզի կարողանար ուշքի գալ և վերականգներ ուժերը, նրան ուղարկում են դասավանդելու էլիտար դպրոցի Առափնյա պաշտպանության փրկարարների պարապմունքների համար։ Իր աշակերտների մեջ հայտնվում է մի ինքնավստահ երիտասարդ լողի չեմպիոն Ջեյկ Ֆիշերը, ով որոշել էր դառնալ լավագույնը։
Ֆիշերը հավակնոտ երիտասարդ էր, ով կարող էր ընդունվել ցանկացած համալսարան, սակայն նա ցանկանում էր փրկարար դառնալ։ Ռենդելը փորձում էր գտնել այդ հարցի պատասխանը։ Նաև փորձում էր հաղթահարել սեփական վախերը։
Բենը 18 շաբաթյա ուսուցման ընթացքում Ջեյկին օգնում է հաղթահարել սեփական ամբիցիաները և նրան դարձնել իսկական փրկարար։


== Դերերում ==


== Երաժշտություն ==
Ֆիլմի սաունդթրեքը դուրս եկավ 2006 թվականին՝ սեպտեմբերի 12-ին։ Ալբոմը ներառում է տարբեր ժանրերի երաժշտությունը՝ R&B, կանտրի, ռոք և սոուլ բլյուզ։

«Never Let Go» (Բրայան Ադամս)
«Something To Talk About» (Shedaisy)
«Saturday Night» (Ozomatli)
«Love & Happiness» (Bonnie Bramlett)
«The Mockingbird» (Lisa Lavie)
«Hold Tight» (Tad Robinson)
«Tri-Me» (Abby Ahmad)
«Hold On, I'm Coming» (Bonnie Bramlett)
«Shake Up The World» (Stevie Funkworm Butler)
«Friday Night» (Cheryl Wilson)
«Run Me In The Dirt (Throwdown)» (Marty James и Joseph Butch Flythe)
«The Guardian Suite» (Trevor Rabin)


== Այլընտրանքային ավարտ ==
Գոյություն ուներ մեկ այլ տարբերակ, որը հանված էր DVD-ի համար, որտեղ Ռենդելը ողջ է մնում։ Ջեյկը նրան փրկում է այն պահին, երբ տղամարդը պատրաստ էր ցած նետվել։ Պարանի օգնությամբ, Ռենդելին և Ջեյկին հաջողվում է բարձրանալ ուղղաթիռը։
Ֆինալի այս տարբերակը նկարահանվեց, քանի որ հեղինակների կարծիքով, այն կարող էր ծանր ընկալվել հանդիսատեսի կողմից։ Սակայն Disney, Դիկ Կուկը պնդում էին այն վերջաբանը, որը դուրս էր եկել վարձութային ֆիլմի համար։


== Ֆիլմի հասույթ ==
Ֆիլմն ունեցել է $ 18 միլիոն շահույթ առաջին իսկ շաբաթվա ընթացքում և $ 95 միլիոն ամբողջ աշխարհում(2007 թվականի հունվարի 4-ի դրությամբ)։


== Ծանոթագրություններ ==


== Արտաքին հղումներ ==
Պաշտոնական կայք  Archived 2007-05-06 at the Wayback Machine.
DVD-ի պաշտոնական կայք Archived 2008-03-17 at the Wayback Machine.
«Փրկարար»(անգլ.) ֆիլմը Internet Movie Database կայքում
«Փրկարար»(անգլ.) ֆիլմը allmovie կայքում:
«Փրկարար»(անգլ.) ֆիլմը Box Office Mojo  կայքում
«Փրկարար»(անգլ.) ֆիլմը Rotten Tomatoes կայքում
«Փրկարար» Gery.pl կայքում
Իրական փրկարարների պատմությունները
Նկար՝ ֆիլմի պրեմիերային Yahoo Movies կայքում
Производственные заметки
Մարինա Շալյապինա

Մարինա Ֆեոդորովնա Շալյապինա (ամուսնության ժամանակ՝ Ֆրեդի, մարտի 14, 1912(1912-03-14), Մոսկվա, Ռուսական կայսրություն - հուլիսի 14, 2009(2009-07-14), Հռոմ, Իտալիա), Միսս Ռուսաստան գեղեցկության մրցույթի հաղթող (1931 թվականին), Իտալիայի կինոյի դերասանուհի («Հին ժամանակներ», «Միայն քեզ համար, Լուչիա» և «Ոչ ոքի երեխաները» ֆիլմերը), Իտալիայի ծովային նավատորմի սպա, Ֆեոդոր Շալյապինի միջնեկ դուստրը՝ Մարիա Պետցոլդի հետ երկրորդ ամուսնությունից։


== Կենսագրություն ==
1906 թվականին Մոսկվայում կայացած ձիարշավում Ֆեոդոր Շալյապինը ծանոթացավ Մարիա Պետցոլդի հետ։ Այդ ժամանակ Շալյապինն ու Մարիա Պետցոլդը արդեն ընտանիք ունեին։ Մարիա Վալենտինովնան երկու երեխա ուներ առաջին ամուսնությունից։ Շուտով Մարիա Պետցոլդը Շալյապինի մոտ տեղափոխվեց Սանկտ Պետերբուրգ։ Առանց ամուսնալուծության, նրանք ապրում են քաղաքացիական ամուսնությամբ, ծնվում են նրանց երեք դուստրերը՝ Մարտան (1910-2003), Մարինան (1912-2009) և Դասիան (1921-1977)։
Մանկության տարիներին Մարինան հիվանդացել է տուբերկուլյոզով և բժիշկները խորհուրդ են տվել պետերբուրգյան կլիման փոխարինել հարավային կլիմայի։ 1922 թվականին՝ 10 տարեկան հասակում, Մարինան ամբողջ ընտանիքով արտագաղթել է Ռուսաստանից և բնակություն հաստատել Փարիզում։ Այստեղ Մարինան պար է սովորել Մաթիլդա Կշեսինսկայայի բալետային ստուդիայում։ Սակայն նա փորձի ժամանակ ընկնելու հետևանքով վնասվածք է ստացել, և նրան վիճակված չի եղել բալետի պարուհի դառնալ։
1931 թվականին Մարինա Շալյապինան հաղթել է Միսս Ռուսաստան գեղեցկության մրցույթում, որը 1927 թվականից ամեն տարի անցկացվում էր Փարիզում ռուս էմիգրանտ աղջիկների շրջանում։
Մարինա Շալյապինան կրթությունը շարունակել է Նյու Յորքում, որտեղ սովորել է Ինտերիերի և դիզայնի ակադեմիայում։ Ամերիկայից Մարինան Ավստրիա է տեղափոխվել Վիեննա, որտեղ սովորել է թատրոնի ռեժիսորի մասնագիտությամբ։ Վիեննայից դասական բալետի մասին ֆիլմի վրա աշխատելու համար նա մեկնել է Իտալիա, որտեղ էլ հանդիպել է իր ապագա ամուսնուն՝ Լուիջի Ֆրեդիին։ Լուիջի Ֆրեդին բազմաթիվ տաղանդների հավակնորդ էր՝ լրագրող և ադմինիստրատոր, նա կանգնած էր իտալական կինոյի արմատներում՝ զբաղեցնելով Իտալիայի մամուլի և պրոպագանդայի նախարարությանը կից կինեմատոգրաֆիական դեպարտամենտի գլխավոր տնօրենի պաշտոնը։ Նրա այլ նվաճումների թվում Ֆրեդին առաջին Վենետիկի կինոփառատոնի կազմակերպիչն էր, իսկ 1937 թվականին նրա ակտիվ մասնակցությամբ բացվեց այն ժամանակ Եվրոպայում խոշորագույն Չինեչիտտա կինոստուդիան, որտեղ նա հանդես էր գալիս որպես պրոդյուսեր և Մարինա Շալյապինա-Ֆրեդիին նկարահանել է «Հին ժամանակներ», «Միայն քեզ համար, Լուչիա» և «Ոչ ոքի երեխաները» երեք կինոնկարներում։
Երկրորդ համաշխարհային պատերազմից հետո Մարինա Շալյապինա-Ֆրեդին աշխատում էր զբոսանավի վրա, էքսկուրսիաներ, երաժշտական հանդիպումներ էր անցկացնում։ Մարինան կրում էր Իտալիայի ծովային նավատորմի սպայի կոչումը։ Մարինա Ֆեոդորովնա Շալյապինա-Ֆրեդին տիրապետում էր հինգ լեզուների։
Լուիջի Ֆրեդդիի հետ ամուսնությունից ծնվել է Անժելա Ֆրեդի Մոնտեֆորտեն, որն ապրում է Իտալիայում։
Մահացել է 2009 թվականի հուլիսի 14-ին՝ 97 տարեկան հասակում։


== Ծանոթագրություններ ==
(5071) Շունմեյկեր

(5071) Շունմեյկեր (անգլ.՝ Schoenmaker), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,184678 ա. մ., առավելագույնը մոտենում է 2,6116 ա. մ. հեռավորության վրա և հեռանում 3,7578 ա. մ.։ Արեգակի շուրջ մեկ ամբողջական պտույտ է կատարում 2075,85 երկրային օրվա ընթացքում, իր ուղեծրով շարժվելով միջինում 0,173423 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5071) Շունմեյկեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջեյմս Էլրոյ

Լի Էրլ «Ջեյմս» Էլրոյ  (անգլ.՝ Lee Earle "James" Ellroy, մարտի 4, 1948(1948-03-04)[…], Լոս Անջելես, Կալիֆոռնիա, ԱՄՆ), ամերիկացի գրող, դետեկտիվների հեղինակ։


== Կենսագրություն ==
Ջեյմս Էլրոյը ծնվել է բուժքրոջ և հաշվապահի ընտանիքում։ Ծնողների ամուսնալուծությունից հետո նա մոր հետ  տեղափոխվել է Էլ Մոնտե (Կալիֆոռնիա)։ 1958 թվականին նրա մայրը սպանվել է, սակայն սպանությունը մնացել է չբացահայտված։ Այս չբացահայտված սպանությունը և նրա հոր՝ ոստիկանության աշխատանքի մասին վավերագրական գիրքը՝ «Ոստիկանական կրծքանշան», ազդել են Էլրոյի՝ որպես գրողի հետագա կարիերայի վրա։
Պատանեկության տարիներին Էլրոյը չարաշահել է ալկոհոլը, կատարել է մի շարք մանր հանցագործություններ և վարել թափառական կյանք։ Բանտում կարճ ժամանակ մնալուց և առողջական խնդիրների սկսվելուց հետո (նա հիվանդացել է թոքաբորբով) Էլրոյը որոշել է փոխել իր կյանքը։ Նա դադարել է խմել, աշխատանք է գտել գոլֆի ակումբում և միաժամանակ սկսել է գրքեր գրել։
1981 թվականին լույս է տեսել նրա դեբյուտային դետեկտիվ վեպը։ Էլրոյը ճանաչման է արժանացել «Լոսանջելեսյան քառյակ» շարքի շնորհիվ։ Շարքի առաջին վեպը` «Սև խոլորձը», հիմնված էր երիտասարդ դերասանուհի Էլիզաբեթ Շորթի իրական սպանության վրա, որի մասին Էլրոյը կարդացել է «Ոստիկանական կրծքանշան» գրքի մեջ։ Իր վեպերի համար գրողն ստացել է «Ամերիկյան դետեկտիվի դիվային շուն» մականունը։


== Ստեղծագործություններ ==
1981 – Brown’s Requiem
1982 – Clandestine
1986 – Killer on the Road
1984-1998 – Lloyd Hopkins Trilogy
1984 – Blood on the Moon
1984 – Because the Night
1985 – Suicide Hill
1987–1992 – Լոսանջելեսյան քառյակ / L.A. Quartet
1987 – Սև խոլորձ / The Black Dahlia
1988 – Մեղքի քաղաք / The Big Nowhere
1990 – Լոս Անջելեսի գաղտնիքները / L.A. Confidential
1992 – Սպիտակ ջազ / White Jazz
1995–2009 – Ուրիշ Ամերիկա /American Underworld Trilogy
1995 – Ամերիկյան լրագիր / American Tabloid
2001 – The Cold Six Thousand
2009 – Blood’s a Rover
1996 – My Dark Places (ինքնակենսագրություն)
2014 – Perfidia


== Ֆիլմագրություն ==
1988 – Ոստիկանը / Սոր
1993 – Ընկած հրեշտակները /Fallen Angels – 1 եթերաշրջան, էպիզոդ Since I Don’t Have You
1997 – Լոս Անջելեսի գաղտնիքները / L.A. Confidential
1998 – Մաֆիայի ռեքվիեմը / Brown’s Requiem
2002 – Stay Clean
2002 – Անիծված եղանակ / Dark Blue
2003 – Լոս Անջելես, թաղամաս 187 / L.A. Sheriff’s Homicide
2003 – Լոս Անջելեսի գաղտնիքները / L.A. Confidential
2006 – Սև խոլորձ / The Black Dahlia
2008 – Փողոցի արքաները / Street Kings
2008 – Land of the Living
2011 – Բաստիոն / Rampart
? – Լոս Անջելեսի գաղտնիքները / L.A. Confidential (սերիալ)
? – Սպիտակ ջազ / White Jazz


== Ծանոթագրություններ ==


== Գրականություն ==
Steven Powell James Ellroy: Demon Dog of Crime Fiction. — Palgrave Macmillan UK, 2015. — 225 с. — (Crime Files). — ISBN 978-1137490827


== Արտաքին հղումներ ==
Ամերիկյան դետեկտիվի դիվային շուն
Բերտա Լիպշից

Բերտա Լիպշից (ի ծնե՝ Բերտա Կիտրոսեր, արտագաղթելուց հետո՝ Կիտրոսսեր, (ֆր.՝ Bertha Kitrosser (Berthe Lipchitz), 1889, Սորոկի, Բեսարաբյան գուբերնիա, Ռուսական կայսրություն - 1972, Սենտ Ժենևիև դը Բուա), բանաստեղծուհի, գրող։
Քանդակագործ Ժակ Լիպշիցի կինը և մուսան։


== Կենսագրություն ==
Բերտա Կիտրոսերը ծնվել է Սորոկի գավառական քաղաքում, Մոիսեյ Կիտրոսերի և նրա կնոջ՝ Սառայի ընտանիքում։ Փարիզ արտագաղթելուց հետո ամուսնացել է գնդապետ և հետագայում խորհրդային դրամատուրգ Միխայիլ Վլադիմիրովիչ Շիմկևիչի (1885—1942)՝ կենդանաբան Վլադիմիր Շիմկևիչի որդու հետ։ Այդ ամուսնությունից 1913 թվականին ծնվել է նրանց միակ որդին՝ Անդրեյ Շիմկևիչը (André Schimkéwitsch)։ Գրել է ռուսերեն բանաստեղծություններ։

1915 թվականին ծանոթացել է քանդակագործ Ժակ Լիպշիցի հետ, որի հետ մեկ տարի անց ամուսնացել է։ Ամուսնական զույգը բնակություն է հաստատել քանդակագործ Կոնստանդին Բրանկուզիի նախկին բնակարանում (54 rue de Montparnasse)։ 1916 թվականին Ժակ և Բերտա Լիպշիցների դիմանկարն է ստեղծել ընտանիքի ընկեր Ամեդեո Մոդիլիանին։ Այդ նույն թվականին Բերտա Լիպշիցի դիմանկարը կուբիզմի ոճով նկարել է Դիեգո Ռիվերան։ 1918 թվականին նրա դիմանկարն է ստեղծել Խուան Գրիսը (Portrait de Madame Berthe Lipchitz)։ Կնոջ մի քանի դիմաքանդակներն է ստեղծել հենց Ժակ Լիպշիցը 1920 թվականին։ Լիպշիցները մտերիմ են եղել Խուան Գրիսի և Վիսենտե Ուիդոբրոյի ընտանիքների հետ, որոնք ապրում էին Բուլոնի Բիյանկուրում՝ նրանց հարևանությամբ։
1940 թվականի մայիսին Լիպշիցները լքել են Փարիզը և Ֆրանսիայի՝ բռնազավթումից ազատ հարավային տարածքով փախել են Նյու Յորք (1941)։ 1946 թվականին Լիպշիցները վերադարձել են Ֆրանսիա, սակայն Ժակ կրկին շուտով մեկնել է ԱՄՆ, իսկ Բերտան մնացել է Ֆրանսիայում և բնակություն հաստատել Բուլոնի Բիյանկուրում։ Բաժանումից հետո Բերտայի և Ժակի նամակագրությունը (1948—1972, նա այդ ժամանակ իր երկրորդ կնոջ՝ Յուլլա Հալբերշտադտի (1911—2003) հետ գտնվում էր Կապրիում) պահպանվում է Պոմպիդու կենտրոնում Լիպշիցի արխիվում։ Թաղվել է Սենտ Ժենեվև դե Բուա ռուսական գերեզմանատանը, որդու կողքին։


== Ընտանիք ==
Բերտա Լիպշիցի ազգականը խորհրդային և իսրայելական քիմիկոս Նաում Կիտրոսկին է (1929, Բելցի-2009, Երուսաղեմ), իրավապաշտպան Ի. Կիտրոսկի-Մեյմանի առաջին ամուսինը։
Մյուս ազգականը ֆրանսիացի լուսանկարիչ Իսահակ Խունովիչ (Նիկոլաևիչ) Կիտրոսերն է (ֆր.՝ Isaac Kitrosser, 1899, Սորոկի-1984, Փարիզ), մասնագիտությանբ՝ ճարտարագետ։


== Ծանոթագրություններ ==


== Արտաքին հղումներ ==
Портрет Берты Китроссер работы Диего Риверы
Фотография семей Хуана Гриса, Висенте Уидобро и Жака Липшица (стр. 79, 1918)
Պֆալցգրաֆենվայլեր

Պֆալցգրաֆենվայլեր (գերմ.՝ Pfalzgrafenweiler), կոմունա Գերմանիայում, Բադեն Վյուրտեմբերգ երկրամասում։
Գտնվում է Կառլսռուե վարչական շրջանի ենթակայության ներքո։ Մտնում է Ֆրոյդենշտադ շրջանի կազմի մեջ։ Բնակչությունը 7251 մարդ է (2010 թվականի դեկտեմբերի 31-ի տվյալներով)։ Զբաղեցնում է 44,72 կմ² տարածք։ Պաշտոնական կոդը՝ 08 2 37 054։


== Ծանոթագրություններ ==


== Արտաքին հղումներ ==
Պաշտոնական կայք
Մեծ Կիրոկա

Մեծ Կիրոկա (ռուս.՝ Большая Кырока), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Լոկչիմ գետի աջ ափին՝ 114 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018037
Կոդը ըստ հիդրոլոգիական հետազոտության (ՌԴ) — 103001803
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սեն (Կանտալի գավառ)

Սեն (ֆր.՝ Saignes), համայնք Ֆրանսիայի Օվերն մարզի Կանտալ գավառում։
Բնակչությունը 2012 թվականի դրությամբ կազմում է 883 մարդ, բնակչության խտությունը` 129.66 մարդ/կմ²։ Բնակավայրը զբաղեցնում է 6.81 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ, Կլերմոն Ֆերան քաղաքից` 70 կմ հարավ-արևմուտք, Օրիյակ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 511 աշխատունակ (15-64 տարեկան)  բնակիչ, որոնցից ակտիվ էին 350-ը, իսկ ոչ ակտիվները` 161։ Ակտիվության ցուցանիշը կազմում է 68,5 %։ 350 աշխատունակ մարդկանցից աշխատել է 319 անձ (170 տղամարդ և 149 կին)։ Գործազուրկ են եղել 31 անձ (13 տղամարդ և 18 կին)։ 161 անաշխատունակներից 28-ը եղել են աշակերտներ կամ ուսանողներ, 77-ը` թոշակառուներ, իսկ 56-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուղխ (Marvel Comics)

Անվան այլ կիրառումների համար տե՛ս՝ Կուղխ (այլ կիրառումներ)Կուղխ (անգլ.՝ Wolverine), կոմիքսների հորինված սուպերհերոս, որը թողարկվել է Marvel Comics ընկերության կողմից։ Կուղխը ծնվել է Ջեյմս Հոուլեթ անունով և սովորաբար հայտնի է որպես Լոգան։ Կուղխը ուժեղ զգայարաններով և գերմարդկային ունակություններով մուտանտ է, ով ունի ապաքինող գործոն, որը նրան թույլ է տալիս արագ վերականգնել գրեթե ցանկացած վերք կամ հիվանդություն։ Ապաքինող գործոնը նաև դադարեցնում է նրա ծերացման գործընթացը` հնարավորություն տալով նրան ապրել նորմալ մարդկային կյանքով։
Կուղխի կերպարը առաջին անգամ հրատարակվել է 1974 թվականի հոկտեմբերին «The Incredible Hulk» կոմիքսների գրքի 180-րդ համարում, իսկ ամբողջական տեսքով հրապարակվել է 181-րդ համարում։ Կերպարի հեղինակներն են՝ Լեն Ուեյնը, Ջոն Ռոմիտան և Հերբ Տրիմպը։
Կուղխը նաև հայտնի է որպես «Իքս-մարդիկ» խմբի անդամ։


== Կուղխը կոմիքսներից դուրս ==


=== Ֆիլմեր ===
Բոլոր թողարկված ֆիլմերում Կուղխի դերը կատարում է Հյու Ջեքմանը։
Զոլոտինկա (քաղաքատիպ ավան, Ներյունգրինսկի ուլուս)

Զոլոտինկա (ռուս.՝ Золотинка), քաղաքատիպ ավան Ռուսաստանի, Սախա-Յակուտիայի հանրապետության Ներյունգրինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 543 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարթաչափություն

Հարթաչափություն, երկրաչափության բաժին, որն ուսումնասիրում է մեկ հարթության պատկանող պատկերների (հարթ պատկերներ) հատկությունները։ Հարթաչափությունն առաջին անգամ առավել լրիվ ու համակարգված շարադրել է հույն գիտնական Էվկլիդեսը «Սկզբունքներ» աշխատությունում։
Պուուտորին Վեսա

«Պուուտորին Վեսա» (ֆիններեն՝ Puutorin Vessa), ռեստորան Ֆինլանդիայի Տուրկու քաղաքի Ցախի հրապարակում գտնվող շրջանաձև շենքում։ 1933-1986 թվականներին շենքը օգտագործվել է որպես հասարակական զուգարան։ Հետագայում զուգարանի շենքը վերանորոգվել և վերածվել է ռեստորանի, ստանալով «Puutorin Vessa» անունը։ 2014 թվականի ապրիլին ռեստորանը սնանկացել, սեփականատերը փոխվել է և այդտեղ բացվել է բրիտանական փաբ։


== Արտաքին հղումներ ==
Pub The WaterLoo Facebookissa (ֆին.)
Ravintola Puutorin Vessan kotisivu (Internet Archivessa) (ֆին.)
Ռեյ Ուինսթոն

Ռեյ Ուինսթոն (անգլ.՝ Raymond Andrew Winstone, փետրվարի 19, 1957(1957-02-19), Homerton, Լոնդոն), բրիտանացի դերասան և պրոդյուսեր։ Հայտնի է հետևյալ ֆիլմերից՝ «Հենրիխ VIII», «Հանգուցյալները», «Ներխուժում», «Ինդիանա Ջոնսը և բյուրեղապակյա գանգերի թագավորությունը», «Թագավոր Արթուրը», «Ցուրտ լեռը»։


== Կենսագրություն ==
Ծնվել է 1957 թվականի փետրվարի 19-ին, Լոնդոնի, Մեծ Բրիտանիայի Հակնի շրջանում։ Նրա ծնողները զբաղվել են մրգի և բանջարեղենի բիզնեսով՝ բանջարաբուծությամբ։ 12 տարեկանում զբաղվել է բռնցքամարտով՝ հայտնի Ռեպթոն ակումբում։ Հաճախակի մասնակցել է բռնցքամարտի ինչպես դպրոցական, այնպես էլ հանրապետական մրցույթների։ 10 տարեկանում ունեցել է ավելի քան 80 մեդալներ և այլ պարգևներ։ Ունսթոնը սովորել է «Corona» թատերական դպրոցում, մինչ ռեժիսոր Ալան Կլարկը չի առաջարկել նրան նկարահանվել «Թափթուկները» ֆիլմում։ Միաժամանակ Ռեյ Ուինսթոնը նկարահանվել է բազմաթիվ հեռուստատեսային ծրագրերում և լիամետրաժ ֆիլմերում։ Հիմնականում հայտնի է նրա «լավ տղայի» կերպարները։


=== Ընտանիք ===
1979 թվականին ամուսնացել է Էլայն Ուինսթոնի հետ։ Ամուսիններն ունեցել են երեք աղջիկներ՝ ավագը՝ Լոիս-երգչուհի, միջնեկը՝ Ջեմմի-դերասանուհի։


== Ֆիլմեր ==


== Ծանոթագրություններ ==
Սահասավառնակներ և դելտապլաններ

Սահասավառակներ, առանց շարժիչի թեթև օդանավեր։


== Սահասավառնակներ ==
Սահասավառակները պարզունակ կառուցվածքով թռիչքի համար նախատեսված սարքեր են, որոնք թռչում են տրամատի և թերմալների(տաք օդի հոսանքներ) շնորհիվ։ Տրամատը թևի լայնակի կտրվածքն է։ Այն ապահովում է վերսլացք՝ օդի շատ փոքր հակազդեցությամբ։Որքան արագ է օդը հոսում թևերի վրայով, այնքան ավելի է բարձրանում սահասավառնակը։ Իսկ թերմալները օդաչուները փնտրում են օդում, որոնք պտտվում են և բարձրանում մթնոլորտ՝ վերսլացք ապահովելու նպատակով։ Փոռձառու օդաչուները կարող են ժամերով մնալ օդում հենց թելմանների շնորհիվ։
Սահասավառնակը չունի շարժիչ և օդ բարձրանալու համար անհրաժեշտ է այն քաշել օրինակ ավտոմեքենայով կամ օդանավով։ Երբ սահասավառնակը բարձրանում է օդ, օդաչուն արձակում է քաշող պարանները և կարողանում է սահուն սավառնել։ Սահասավառնակների թևերին և պոչին ինչպես շարժիչով օդանավերի վրա կան կառավարման մակերևույթներ, որը օդաչուին հնարավորություն է տալիս շարժվել ճշգրիտ ուղղությամբ։ Սահասավառնակները ունեն նաև «օդային արգելակներ», որոնք դուրս են գալիս թևերից՝ ապահովելով ուղղաձիգ և արագ վայրէջք։


== Աղբյուրներ ==
Տ. Հովսեփյան ՙՙ«1000 հարց և պատասխան» Երևան, «Տիգրան Մեծ» հրատարակչություն
(1576) Ֆաբիոլա

(1576) Ֆաբիոլա (անգլ.՝ Fabiola), աստերոիդ աստերոիդների հիմնական գոտում։ Հայտնաբերվել է 1948 թվականի սեպտեմբերի 30-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 3,146089 ա. մ., առավելագույնը մոտենում է 2,6185 ա. մ. հեռավորության վրա և հեռանում 3,6736 ա. մ.։ Արեգակի շուրջ մեկ ամբողջական պտույտ է կատարում 2038,24 երկրային օրվա ընթացքում, իր ուղեծրով շարժվելով միջինում 0,176623 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,95° անկյուն։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1576) Ֆաբիոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Համամ (այլ կիրառումներ)

Համամ, կարող է վերաբերել՝

Համամ - գյուղ Արևմտյան Հայաստանում, Բալուի գավառակում
Համամ - գյուղ Արևմտյան Հայաստանում, Բիթլիսի վիլայեթի Գենջի գավառակում
Համամ - գյուղ Արևմտյան Հայաստանում, Կիլիկիայի Հալեպի նահանգում
Սարգիս Խարազյան

Անվան այլ կիրառումների համար տե՛ս՝ Խարազյան (այլ կիրառումներ)Սարգիս Մացակի Խարազյան (հուլիսի 15, 1923(1923-07-15) - 1996), հայ բանաստեղծ, ԽՍՀՄ գրողների միության անդամ 1958 թվականից։


== Կենսագրություն ==
Սարգիս Խարազյանը ծնվել է 1923 թվականի հունիսի 15-ին, ՀԽՍՀ Ստեփանավանի Կուրթան գյուղում։
1941 թվականին ավարտել է ծննդավայրի միջնակարգ դպրոցը։ Այնուհետև աշխատել է տարբեր տեղերում, 1947 - 1952 թվականներին նավաշինարար բանվոր էր Փոթի քաղաքում։
Առաջին բանաստեղծությունը տպագրվել է 1952 թվականին «Պիոներ կանչ» թերթում։
Հեղինակ է 10-ից ավելի ժողովածուների («Վերադարձեք, թռչուններ» (1957), «Գարնան առավոտ» (1958), «Անտառը երգում է» (1959), «Բանաստեղծի աշխարհը» (1963), «Այգաբացը լեռներում» (1964), «Միջօրեի զանգեր» (1967), «Այգեպանի նվերը» (1968), «Սարի գիշեր» (1970), «Արևի խայտանք» (1971), «Տարիների միջով» (1973), «Մասրենի», (1974), «Դեպի հեռուն», (1977), «Ծովի ծիծաղը» (1979) և այլն)։


== Թարգմանություններ ==
«Թարգմանչաց արվեստ» շտեմարան։
Քոլին Քեսադի

Ուիլիամ (Բիլ) Մորիսի (անգլ.՝ William "Bill" Morrissey, օգոստոսի 16, 1986(1986-08-16), Քուինս, Նյու Յորք, Նյու Յորք, ԱՄՆ), ամերիկացի պրոֆեսիոնալ ըմբշամարտիկ (ռեստլեր)։ Ներկա պահին հանդես է գալիս «Impact Wrestling» կազմակերպությում։ Հայտնի է նաև «WWE» կազմակերպությունում ունեցած ելույթներից, հանդես գալով Քոլին Քեսադի (Colin Cassady) և ավելի ուշ՝ Բիգ Քես (Big Cass) ռինգային անվամբ։
Ծնվել է Նյու Յորքի Քուինս թաղամասում։ Ունի իտալական և իռլանդական ծագում։ Դպրոցական և համալսարանային տարիներին զբաղվել է բասկետբոլով։ Ավարտել է Նյու Յորքի համալսարանը։


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)
Աստերոիդների ցանկ (314501-314600)

Աստերոիդների ցանկ (314401-314500)  • Աստերոիդների ցանկ  • Աստերոիդների ցանկ (314601-314700)
 Աստերոիդների ցանկ (314401-314500)  • Աստերոիդների ցանկ  • Աստերոիդների ցանկ (314601-314700)
Կլերենս Աշեր

Կլերենս Դուգլաս Աշեր (անգլ.՝ Clarence Douglas Ussher, սեպտեմբերի 9, 1870(1870-09-09), Օրորա (Իլինոյս), Իլինոյս, ԱՄՆ - սեպտեմբերի 20, 1955(1955-09-20), Լոս Անջելես, Կալիֆոռնիա, ԱՄՆ), ամերիկացի բժիշկ, միսիոներ և Հայոց ցեղասպանության ականատես։
Եղեռնի տարիներին միսիոներական աշխատանքներ է տարել Վանի նահանգում, որտեղից միջազգային հանրությանն է հաղորդել այնտեղ կատարվող ջարդերի, մասնավորապես՝ 55 000 հայերի կոտորածի մասին։
Վանի կոտորածներից մնացած հուշերի հիման վրա 1917 թվականին Աշերը հրատարակել է «Ամերիկյան բժիշկը Թուրքիայում։ Պատերազմի և խաղաղության մեջ ունեցած արկածների պատում» հուշագրական աշխատությունը, որը մինչ օրս համարվում է Ցեղասպանության առավել մանրամասն գրված վկայություններից մեկը։
Աշերը բացահայտորեն մեղադրում էր թուրքական կառավարությանը՝ վերջինիս արաքները որակելով որպես ցեղասպանություն, հայ ժողովրդի համակարգված բնաջնջում։
Աշերի կերպարն առկա է Ատոմ Էգոյանի «Արարատ» դրամայում։


== Գրականություն ==
Akcam Taner (2012)։ The Young Turks' Crime Against Humanity: The Armenian Genocide and Ethnic Cleansing in the Ottoman Empire։ Princeton, New Jersey: Princeton University Press։ էջեր xv-xix.։ ISBN 9780691153339 
Balakian Peter (2009)։ The Burning Tigris։ HarperCollins։ ISBN 0061860174 
Bloxham Donald (2005)։ The Great Game of Genocide: Imperialism, Nationalism, and the Destruction of the Ottoman Armenians։ Oxford University Press։ ISBN 9780191500442 
Kévorkian Raymond H. (2011)։ The Armenian genocide : a complete history (Reprinted. ed.)։ London: I. B. Tauris։ ISBN 1-84885-561-3 
Lieberman Benjamin (2013)։ The Holocaust and Genocides in Europe։ A&C Black։ էջեր 51–56.։ ISBN 9781441194787 
Ussher Clarence D. (1917)։ An American Physician in Turkey: A Narrative of Adventures in Peace and War։ Boston and New York: Houghton Mifflin Company 


== Ծանոթագրություններ ==
Սան Սալվատորե դի Ֆիտալիա

Սան Սալվատորե դի Ֆիտալիա (իտալերեն՝ San Salvatore di Fitalia), կոմունա Իտալիայում, գտնվում է Սիցիլիայի մարզում, Մեսինայի գավառում։
Բնակչությունը կազմում է 1680 մարդ (2008 թվականի տվյալներով), բնակչության խտությունը կազմում է 120 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 98070։ Հեռախոսային կոդը՝ 0941։
Բնակավայրի հովանավորը համարվում է Սան Կալոգերո Էրեմիտան։ Տոնը ամեն տարի նշվում է օգոստոսի 20-ին։